Oficialusis leidinys L 087 , 04/04/2002 p. 0057 - 0060



Komisijos sprendimas 2002 m. kovo 25 d. ištaisantis Sprendimą 2000/275/EB dėl vairuotojo pažymėjimų tam tikrų kategorijų atitikmenų (pranešta dokumentu Nr. C(2000) 1175) (tekstas svarbus EEE) (2002/256/EB) EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1991 m. liepos 29 d. Tarybos direktyvą 91/439/EEB dėl vairuotojo pažymėjimų [1] su paskutiniais pakeitimais, padarytais Komisijos direktyva 2000/56/EB [2], ypač į jos 1 straipsnio 2 dalį ir 10 straipsnio pirmąją pastraipą, kadangi: Komisijos sprendimo 2000/275/EB [3] priede buvo padaryta klaidų. Tas sprendimas turi būti iš dalies pakeistas, PRIĖMĖ ŠĮ SPRENDIMĄ: 1 straipsnis Sprendimo 2000/275/EB priedas skliausteliuose nurodytuose puslapiuose ištaisomas taip: 1. "Belgija 1 pavyzdžio vairuotojo pažymėjimai" (p. 3) aprašyme žodžiai "Paprastai šio pavyzdžio vairuotojo pažymėjimai yra rausvos spalvos" pakeičiami žodžiais "Rausvos spalvos". 2. "Vokietija 2 pavyzdžio vairuotojo pažymėjimai" (p. 8) atitikmenų lentelės stulpelio "Kategorijų atitikmenys" trečioje eilutėje žodžiai "mažiau nei 25 vietos keleiviams" pakeičiami žodžiais "25 vietos keleiviams arba mažiau". 3. "Graikija 1 pavyzdžio vairuotojo pažymėjimai" (p. 14) atitikmenų lentelės stulpelio "Kategorijų atitikmenys" trečioje eilutėje "B*" pakeičiama "B profesiniais tikslais". 4. "Ispanija 1 pavyzdžio vairuotojo pažymėjimai" (p. 15) atitikmenų lentelės stulpelio "Kategorijų atitikmenys" šeštoje ir septintoje eilutėje "C1" ir "C1E" pakeičiami "C1 (žr.: 1)" ir "C1E (žr.: 1)"; aštuntoje eilutėje, "C, CE (žr.: 1)" pakeičiama "C, CE (žr.: 2)". 5. "Ispanija 1 pavyzdžio vairuotojo pažymėjimai" (p. 15) skirsnis "Papildoma informacija" pakeičiama ir išdėstoma taip: "Papildoma informacija: 1) jeigu vairuotojo pažymėjimo 6 puslapyje nenustatytas didžiausios leistinos 7500 kg masės apribojimas, pagal C1 kategoriją'suteikiama teisė vairuoti C transporto priemones. Jeigu nenustatytas pirmiau minėtas apribojimas ir vairuotojo pažymėjimo savininkui leidžiama vairuoti C1E arba C2E transporto priemones, pagal tas kategorijas leidžiama vairuoti CE transporto priemones, 2) C2 vairuotojo pažymėjimo savininkui taip pat papildomai leidžiama vairuoti DE transporto priemones, jeigu jis taip pat turi D vairuotojo pažymėjimą,". 6. Taikoma tik prancūziškai versijai. 7. "Austrija 3 pavyzdžio vairuotojo pažymėjimai" (p. 29) atitikmenų lentelės stulpelio "Kategorijų atitikmenys" penktoje eilutėje "(žr.: 1)" pakeičiama "(žr.: 2)". 8. "Austrija 4 pavyzdžio vairuotojo pažymėjimai" (p. 30) atitikmenų lentelės stulpelio "Kategorijų atitikmenys" antroje eilutėje "A1, B" pakeičiama "B". 9. Skirsnis "Norvegijoje išduodami vairuotojo pažymėjimai" (p. 47-50) pakeičiamas šio sprendimo priede pateiktu tekstu. 10. Visuose toliau nurodytuose pavyzdžiuose po "Papildomos informacijos" įterpiamas skaičius "1.": Prancūzija 1 (OL L 91, 2000 4 12, p. 16), Prancūzija 2 (p. 17), Prancūzija 4 (p. 18), Prancūzija 5 (p. 19), Portugalija 1 (p. 31), Švedija 2 (p. 37), Jungtinė Karalystė 3 (p. 39), Islandija 1 (p. 44), Islandija 2 (p. 44), Islandija 3 (p. 45), Islandija 4 (p. 45) ir Lichtenšteinas 2 (p. 47). 2 straipsnis Šis sprendimas skirtas valstybėms narėms. Priimta Briuselyje, 2002 m. kovo 25 d. Komisijos vardu Loyola de Palacio Vicepirmininkas [1] OL L 237, 1991 8 24, p. 1. [2] OL L 237, 2000 9 21, p. 45. [3] OL L 91, 2000 4 12, p. 1. -------------------------------------------------- PRIEDAS NORVEGIJOJE IŠDUODAMI VAIRUOTOJO PAŽYMĖJIMAI Bendros pastabos dėl visų pavyzdžių: visų Norvegijoje išduodamų vairuotojų pažymėjimų dalis teksto yra išspausdinta "bokmål" arba "nynorsk" kalba. Abiejų kalbos formų statusas yra vienodas. Žodžiai "førerkort" ir "Norge" nurodo, kad tekstas pateiktas "bokmål" kalba; "førarkort" ir "Noreg" nurodo, kad tekstas pateiktas "nynorsk" kalba. Norvegija 1 (N1) pavyzdžio vairuotojo pažymėjimai Buvo išduodami Norvegijoje nuo 1967 4 23 iki 1979 3 31 Apibūdinimas: tamsiai žalios spalvos viršelis, pavyzdys sulenktas A 7 formato dydžiu, šešių lapų. Viršelyje išspausdinti žodžiai "Førerkort" ir "Førarkort". Atitikmenų lentelė N 1 pavyzdžio kategorijos | Kategorijų atitikmenys | 1 klasė | A1, BE | 2 klasė | A1, BE | 3 klasė | A | (4 klasė) | — | Papildoma informacija: šis pavyzdys galioja tol, kol jo savininkui sukaks 100 metų, jeigu vairuotojo pažymėjimo galiojimo trukmė buvo 10 metų ir jis galiojo 1982 m. balandžio 2 d. Nacionaliniuose teisės aktuose nustatyta, kad į užsienį vykstantys šio pavyzdžio savininkai taip pat privalo turėti to pavyzdžio patvirtintą vertimą arba tarptautinį vairuotojo pažymėjimą pagal Vienos konvenciją dėl kelių eismo. Norvegija 2 (N2) pavyzdžio vairuotojo pažymėjimai Buvo išduodami Norvegijoje nuo 1979 4 1 iki 1989 3 1 Apibūdinimas: ryškiai rožinės spalvos, popierinis, padengtas skaidriu plastiku, dviejų lapų. Po 1985 m. liepos mėn. išduotuose vairuotojo pažymėjimuose pateikiama savininkui pirmo vairuotojo pažymėjimo išdavimo data ("Første førerkort"). Atitikmenų lentelė N 2 pavyzdžio kategorijos | Kategorijų atitikmenys | A | A | A + "Klasse A gjelder bare lett motorsykkel" | A1 (žr.: 1) | B | B | BE | BE (žr.: 2) | C | C | CE | CE | D | C1, D (žr.: 3) | DE | C1E, DE (žr.: 3) | A + "Klasse A gjelder bare beltemotorsykkel" | — | (T) | — | Papildoma informacija: 1) antspaudas yra kitoje vairuotojo pažymėjimo pusėje; 2) iki 1979 m. balandžio 1 d. išduotų BE kategorijų vairuotojo pažymėjimų, kurie vėliau buvo pakeisti N2 pavyzdžio vairuotojo pažymėjimu, savininkams taip pat leidžiama vairuoti A1 kategorijos transporto priemones; 3) jeigu savininkas pageidauja išlaikyti teisę vairuoti C1 arba C1E kategorijos transporto priemones, prasitęsdamas savo teisę vairuoti D arba DE transporto priemones, jis vairuotojo pažymėjimą turi pasikeisti į N4 pavyzdį. Norvegija 3 (N3) pavyzdžio vairuotojo pažymėjimai Izdots Norvēģijā no 1989. gada 1. marta līdz 1997. gada 31. decembrim Apibūdinimas: ryškiai rožinės ir pilkos spalvos, popierinis, padengtas skaidriu plastiku, dviejų lapų. Atitikmenų lentelė N 3 pavyzdžio kategorijos | Kategorijų atitikmenys | A | A | A + "Klasse A gjelder bare lett motorsykkel" | A1 (žr.: 1) | A1 | A1 | B | B | BE | BE (žr.: 2) | B1 | B1 | C | C | CE | CE | C1 | C1 (žr.: 3) | C1E | C1E (žr.: 3) | D | D | DE | C1E, DE (žr.: 4) | D1 | D1 (žr.: 5) | D1E | D1E (žr.: 5) | D2 | C1, D1 (žr.: 4) | D2E | C1E, D1E (žr.: 4) | (A + "Gjelder beltemotorsykkel") | — | (S) | — | (T) | — | Papildoma informacija: 1) antspaudas yra kitoje vairuotojo pažymėjimo pusėje; 2) iki 1979 m. balandžio 1 d. pirmą kartą išduoti BE kategorijų vairuotojo pažymėjimai ir nuo to laiko pakeisti N3 pavyzdžio vairuotojo pažymėjimu savininkams taip pat suteikia teisę vairuoti A1 kategorijos transporto priemonę; 3) C1 ir C1E kategorijos buvo įvestos 1997 m. sausio 1 d.; 4) teisę vairuoti C1 ir C1E kategorijų transporto priemonę galima išlaikyti tik tada, jeigu vairuotojo pažymėjimo savininkas, pratęsdamas savo teisę vairuoti DE, D2 arba D2E kategorijų transporto priemones, savąjį pažymėjimą pakeičia N4 pavyzdžio pažymėjimu; 5) D1 ir D1E kategorijos buvo įvestos 1997 m. sausio 1 d. ir pakeitė D2 ir D2E kategorijas. Norvegija 4 (N4) pavyzdžio vairuotojo pažymėjimai Buvo išduodami Norvegijoje nuo 1998 1 1 Apibūdinimas: plastikinė kortelė pagal Direktyvos 91/439/EEB Ia priedą. Atitikmenų lentelė N4 pavyzdžio kategorijos | Kategorijų atitikmenys | A1 | A1 | A | A | B1 | B1 | B | B | BE | BE | C1 | C1 | C1E | C1E | C | C | CE | CE | D1 | D1 | D1E | D1E | D | D | DE | DE | (S, T) | — | --------------------------------------------------